Ab tak, "Arrow" main...
Istighaasa ka tthos suboot...
aik gawaah hai, jo gawaahi dainay keliye tayyaar hai
ke tum Green Arrow ho. Woh team ka koi shakhs hai.
Dinah, gawaah nahin hai, Oliver.
Tum ab team ka hissa nahin rahay.
Kaafi anokha tajurba raha, sab log.
Main bhi jaa rahi hoon.
Mera yahaan kaam khatam.
Tou, hum unhein aik doosray say larrwa rahay hain, hum say larwaanay ke bajaaye.
Yeh sirf shuruaat hai.
Mr Bertinelli, aap ko shaayed yeh numbers pasand aayeingay.
Jo Panam-X aaraha hai, hamein uss keliye aik naam chaahiye hoga.
Christening kashtiyaan kaafi asli sunaayi daita hai, agar IRS aajaayein tou.
Huntress ka kya khayaal hai? Meray rishtedaar ke aizaaz main?
Bohot khoob.
Shukriya, sir.
Tum kon ho?
Koi...zaroori.
Bohot zaroori.
Dikh tou nahin rahay. Tum log meray aadmiyon say bach kar kaisay aaye?
Main nay unhein aik kiss di.
Jerry Bertinelli, mashhoor mujrimon ke khaandaan say,
aur apni nasal ka aakhri shakhs.
Tumhaara baaqi khaandaan ya tou mar chuka hai ya qaid main hai.
Tum aik kitaab likh rahay ho?
Main nay suna hai...
ke kabhi kabhaar kashtiyan tumhaaray docks ke kaaghzaat par dikhaayi daiti hain
lekin kabhi asal main pohnchti nahin.
Kabhi kabhaar kashtiyaan aati hain
aur kabhi docks ke kaaghzaat main nahin jaati.
Kaafi gehri baat kardi.
Agar qeemat sahi hogi, tou shaayed, shaayed hum kuch kar sakein.
Nahin, tum ghalat samjhay.
Hum tumhaari bandar gaah khareedna chaahtay hain.
Mujhay aisa lag raha hai ke tum meri baat nahin sunn rahay.
Bandar gaah baichnay keliye nahin hai.
Baahir jaao.
Aray mujhay aisa lagta hai ke tumhein bhi aik kiss chaahiye.
Tumhaaray paas hamaari paishkash ke baaray main sochnay keliye 48 ghante hain.
Tumhaari baiti Columbia University jaati hai na?
Main hamesha say New York jaana chaahti thi.
Hello.
Lagta hai tumhein iss ki zaroorat hai.
Aray, John Diggle, roohon ko bachaanay aur Java laanay waalay.
-Shukriya. -Mujhay bulaaya gaya hai.
Mujhay faidaymand honay ke tareeqay dhoodnay hongay.
Tum log Cayden James ko dhoondnay keliye apna saara waqt laga rahay ho
aur main abhi bhi maazoron main shaamil hoon.
Ziyaada dair tak nahin. Curtis aaraha hai aur hum tumhein theek kardeingay.
Hamaaray paas technology hai.
Main Six Million Dollar Man nahin hoon.
Filhaal nahin, tum nahin ho.
Aur 2.24 million dollar man,
kyunkay Curtis aur main Helix Dynamics ke saath
waisay hi paisay bachaanay ki koshish kar rahay hain.
Aray, shaitaan ki baat ki, woh nafsiyaati insaan.
5 minute main pohnch raha hoon.
Woh jaldi aagaya hai. Bas pohnchta hoga.
-Kon jaldi aagaya hai? -Curtis.
Tumhein ghar nahin jaana chaahiye?
Ab tou Raisa 4 guna ziyaada paisay bana rahi hogi.
Raisa ke saath sab sahi chal raha hai.
Mera matlab hai, William ko woh bohot pasand hai. Tou...
-William ko pata nahin ke tum yahaan ho. -Main jaanta hoon.
Aur mujhay yeh pasand nahin, lekin...
Hamein Cayden James ko dhoondna hoga.
Kya hum nay uss maamlay main koi taraqqi ki hai?
Meray 21 din say saari raat jaag kar kaam karnay ke baawajood, nahin.
Ya tou woh waahid bura aadmi hai jo hum say bilkul raabta nahin kar raha
ya woh sirf sahi waqt ka intizaar kar raha hai.
-Black Siren. -Aik aur naakaami.
Main uss ki cheekh ko track nahin kar sakti, aur Cayden nay software main
kisi tarah ka Trojan daaldiya hoga,
tou hamaaray facial recognition algorithms sahi nahin chal rahay.
Main usay dhoond nahin paa rahi.
Acha, hum low-tech ke saath kaam jaari rakheingay.
Main aaj raat wahaan dobaara jaaonga.
Haan aur har dafa jab tum jaaogay tum apni jaan ke saath khailogay
yeh daikhtay huay ke tumhaara peechha kiya jaata hai.
Aur Anti-Vigilante ka qaanoon bhi.
Main fikar nahin karta. Tum logon ko bhi nahin karni chaahiye.
Hum teeno, hum yeh masla saath suljha leingay.
Mujhay tumhaara haircut pasand aaya. Acha lag raha hai.
Main nay apnay baal nahin katwaaye. Curtis, khair hai.
Main bohot shukkar guzaar hoon ke tum John ki madad kar rahay ho.
Koi naaraazgi nahin?
Nahin.
Yeh bohot ajeeb nahin tha.
Kaam pe lagtay hain.
Haan?
-Hello. -Daikho, kon aaya hai.
Khairiyat hai? Baith jaao.
Woh...
Main nay suna ke tumhein aik naye assistant ki zaroorat hai.
Haan.
Pichhlay waalay ke saath bharosay ka masla hogaya tha.
Haan, Ollie nay mujhay bataaya ke tum nay usay naukri say nikaal diya.
Haan, uss baaray main.
Uss nay yeh bhi bataaya ke tum chaahti thi ke kya?
Maafi ka raasta apnaayein?
Haan, mera matlab hai, daikho, har koi ghaltiyaan karta hai.
Aur main bilkul samajhti hoon ke tum nay jo kiya, woh kyun kiya.
Lekin mujhay aisa lagta hai ke logon ki nazron main yeh bura dikhega.
Aisa lagega jaisay tum aik khabri say badla lerahay ho.
Haan, main samajh raha hoon jo tum keh rahi ho.
Lekin, Thea...
Oliver ke sath aisa nahin hona chaahiye ke usay aisay aadmi ke saath kaam karna paray
jo uss ke khilaaf gawaahi deraha hai.
Iss ka yeh matlab nahin ke tumhaaray paas assistant ki kami nahin hai.
Haan, asal main, main nay aaj subah hi kisi ko kaam pe rakha hai.
Mujhay aik Chief of Staff ki bohot zaroorat hai.
Taqreeban hochuka hai.
Bas radiocarpal say aagay barh raha hoon.
Haan.
-Chip implant hochuki hai. -Bas?
-Kaafi aasaan lagta hai. -Haan, tumhaaray liye.
Mera matlab hai, chip banaana, woh mushkil...
Yeh kya tha?
Kisi tarah ki electro-magnetic frequency interference.
-Chip say? -Nahin, mujhay nahin lagta, lekin...
Kuch nahin hoga.
Acha, sach ka saamna karnay ka waqt aachuka hai.
Kya tum thar tharaahat ke baghair mutthi band kar saktay ho?
Doosra round. Naakaami ka.
Tum iss main paisay zaaya karna band kyun nahin kardetay? Mujh main.
Paison ki fikar, tum hum par chhordou. Acha? Hum yeh kar dikhaayeingay.
Main ghar pohnch kar, design main aur tabdeeliyaan kar sakta hoon.
Ya tou yahaan kaam kar saktay ho.
Bilkul bhi nahin. Subah ke ajeeb haalaat ke baad. Meri naa hai.
-Phir miltay hain. -Phir miltay hain.
Please mujh say kaho ke tum kuch kar sakti ho.
Agar mujhay aik aur hafta, kisi buray aadmi ko maaray baghair nikaalna para
tou main paagal hojaaonga.
Mazaahiya baat hai. Mujhay tum hamesha say Call of Duty...
Kya?
MERAY KHAYAAL SAY YAHAAN BUG LAGA HUA HAI
Anastas.
Isay kis nay giriftaar kiya?
Hamaaray paas hafton say iss keliye warrant tha.
Kisi nay nahin. Iss nay 5 minute pehlay khud ko qaanoon ke hawaalay kardiya.
Khud ko qaanon ke hawaalay...
Paagalpan hai. Yeh iss haftay ka paanchwa hai.
Achaanak say inn buray aadmiyon ka zameer jaag gaya hai.
Tumhein meray tauhfay pasand aaye?
-Tum yahaan kya kar rahay ho? -Tum say mil raha hoon.
Pata hai, iss daftar main tumhein koi bhi giriftaar kar sakta hai.
-Main tumhein giriftaar kar sakti hoon. -Kis liye?
Main aik Central City ka police officer hoon.
Mera sirf itna jurm hai ke sab ko lagta hai main marr chuka hoon.
Lekin, main undercover tha, tou woh maut, yaqeenan nakli thi.
Vigilante nay inn aadmiyon ke dil main Khuda ka khauf daaldiya.
Kam az kam Vigilante inhein maar nahin raha.
Ziyaada tar aadmi sirf phool bhaijtay hain.
Samandar ke kinaaray saath ghoomnay ka kya khayaal hai?
Kal, tumhaari duty khatam honay ke baad?
Zaroor.
Theek hai.
Clear.
-Kya chal raha hai? -Hum museebat main hain.
Curtis John ke implant say bunker main kuch equipment laaya tha.
Bohot baray paimaanay par signal interference mil raha tha.
-Hum khush naseeb hain. -Teen maheenay pehlay.
jab Laurel bunker main ghusi thi.
Uss nay Curtis ka aik T-Sphere churaaya tha.
Starling Stadium main woh James ke paas tha.
Hum uss baat par itna ghaur kar rahay thay ke woh kya lekar gayi hogi.
Hum nay kabhi yeh nahin socha ke woh peechhay kya chhor gayi hogi.
-Jaisay aik bug. -Bilkul.
Phir woh hamein maheenon say daikh rahi hai.
Main nay usay loop pe laga diya hai, acha? Bunker ka audio aur visual.
-Woh nahin jaanta ke hamein pata hai. -Acha.
Main nay Lyla say baat ki.
Uss nay kaha ke hum filhaal ARGUS main kaam kar saktay hain.
-Yeh hushiyaari thi. -Nahin, hushiyaar tou Cayden James hai,
jo shuruaat say hum say aik qadam aagay raha hai, Oliver.
Main aik zaahir si dukh bhari baat bolna nahin chaahti,
lekin khoofiya shanaakht? Ab khoofiya nahin.
74th aur Jansen ke beech ka security signal uplink chala gaya hai.
-Yeh khud ba khud nahin hota. -Cayden James?
Main daikhta hoon.
Suno, suno, sukoon rakho.
Mujhay bas tumhaari tawajjo chaahiye thi.
Tumhein dhoondna mushkil hai.
Tum nay kabhi aik website banaanay ke baaray main socha hai?
Ya aasmaan main spotlight, teer ka aik bara saa saaya?
Tumhein kya chaahiye?
-Tum jaantay ho main kon hoon? -Jerry Bertinelli.
-Tum Bertinelli Syndicate main ho. -Main hi Bertinelli Syndicate hoon.
Kam az kam, jo bacha hai.
Aur main laray baghair haar nahin maan sakta.
5 seconds main, laraayi shuru honay waali hai.
Bas meri baat suno. Daikho, main...
Main kabhi bhi iss zindagi main aana nahin chaahta tha.
Hum apnay apnon keliye kuch cheezein kartay hain.
Main sahi keh raha hoon na?
Ab yeh, bandar gaahein, yeh docks, hamaaray paas yeh hi bacha hai.
Aur kal raat, kuch log meray paas aaye thay
aur unhon nay mujhay, mujh say woh sab chheenay ki dhamki di.
Aik chashmay waala bezaar aadmi, aik badmaash aur aik superpowers waali aurat.
-Aur tum unhein jaantay ho? -Shaayed.
Haan, nahin, mujhay laga tha ke tum jaantay hogay.
Woh docks par qabza karna chaahtay hain.
Tou apnay rishtedaar say baat karo.
Woh underground hai. Tou main tum say poochh raha hoon.
Tumhen sach main lagta hai ke main tumhari iss mujrimana laraayi main madad karunga?
Mujhay lagta hai ke tum meray dushman ke dushman ho.
Jo ke hamein dost banaata hai.
Hamein jaanna hoga ke iss main kya hai.
Hello, Felicity, tum kaisi ho? Kya tum masroof ho?
Kya tum meri madad kar sakti ho? Tum thaki hui lag rahi ho.
-Hello. -Hello.
Jerry Bertinelli nay mujhay yeh di.
Bertinelli khaandaan ke paas waahid bandar gaah bachi hai.
Cayden James aur Black Siren usay, unsay chheennay ki koshish kar rahay hain.
Tou ab hum Bertinellis ke saath dosti kar rahay hain?
Mujhay yaad hai, jab tum Bertinellis main aik ke saath bistar main gaye thay,
kuch sahi nahin hua tha.
Mujhay iss tarah ki baatein, kaafi yaad rehti hain. Mujhay paagal kehlou.
Dou raat pehlay, woh uske paas aaye thay. Yeh security footage hai.
Unhon nay uss ki baiti ke khilaaf dhamki di.
Shaayed hum unhein iss ke zaryay dhoond saktay hain.
Plan yeh hi hai.
Hamein license plate ka pata chal jaayega.
Puraanay zamaanay ka. Mujhay pasand aaya.
Thora puraanay zamaanay ka aur thora naye zamaanay ka
aur mujhay yeh Cayden James ki suyi...
Star City ki ghaas phoos main milnay waali hai.
Karo.
Aur main soch raha tha, school ke baad hum chirya ghar jaa saktay hain.
Unn ke paas raingnay waalay jaanwaron main Komodo dragon hai.
Woh itna bara hai ke aik gaayein khaa sakta hai.
-Kamaal hai, hai na? -Haan shaayed.
Kya hua, meri jaan?
Mujhay laga tha ke tumhein jaanwar waghaira bohot pasand hain.
Hain, lekin...
Aap aaj kaam pe kyun nahin jaa rahay?
Meri zindagi main thoray badlaao aarahay hain.
-Kya mujhay dobaara jaana parega? -Aray...
Koi tumhein mujh say duur nahin kar sakta.
Dobaara kabhi bhi.
-Kya chal raha hai, larkay? -Kya chal raha hai, larkay?
Main crogurts laaya hoon.
-"Crogurts"? -Main nay naam nahin rakha. Sirf khaaye.
-Hello, Zoe. -Hello, Curtis.
Jaao apna bag laao. Hum nikalnay waalay hain.
Bohot acha lag raha hoga ke yeh waapis aagayi hai na?
Dunya ka sab say zabardast ehsaas.
Tumhaari shakal say aisa nahin lag raha waisay.
Main bhula nahin paa raha ke Oliver ke saath sab kis tarah hua.
Meray liye jo sahi tha, woh karnay keliye, mujhay usay dhoka daina para.
Tumhein apni baiti ko sab say aagay rakhna tha.
Woh tumhaari apni hai.
Kya tum nay mujhay isliye yahaan bulaaya?
Asal main, main soch raha tha...
Agent Watson ke mutaabiq, unn ke paas meray khilaaf jo saaray suboot hain...
woh digitized hongay, hai na?
-Haan. -Tou kya agar...
woh suboot achaanak say ghaayeb hojaaye?
Phir main...
Kya kehtay hain? Apni baat say mukar jaaonga?
Tum nay apnay apnon ko sab say aagay rakha, Rene.
Iss main sharminda honay ki koi baat nahin hai.
Mera matlab hai, ab files ka access ziyaada aasaan hoga
kyunkay case waapis Star City DA ke paas chala gaya hai, lekin...
Tou, yeh haan hai...
Nahin, yeh, "Mujhay iss baaray main sochnay dou" hai.
Acha, theek hai, main karoonga. Hum sab jaantay hain ke main karoonga.
Zabardast. Yeh hui naa baat, dost.
Woh nigraani rakhnay ka meri zindagi ka badtar tajurba tha.
Tumhein yaad hai, woh jaisay kya? Minus aik tha.
Thanda yakh mausam tha.
Main thand say mar rahi thi aur gaari ka heater kharaab hogaya tha.
-Main nay tumhein khabardaar kiya tha. -Haan aur mainay tumhaari baat nahin suni.
Meray khayaal say uss main kahin zindagi ka aik sabaq hai.
Meray khayaal say uss raat main nay garm rehne keliye coffee ka aik gallon piya tha
Mujhay itni shiddat say bathroom jana tha. Meri kabhi itni buri haalat nahin hui thi.
Aur mujhay gaari ke peechhay jaana para tha,
taakay main, mera matlab hai, main uss manhoos say poochhnay waali nahin thi
ke main uss ka bathroom istimaal kar sakti hoon.
Ya Khuda, jaisay hi main wahaan peechhay gayi
uss nay bhaagnay ka faisla kiya.
Woh kameenay. Mujhay uss ke peechhay bhaagna para tha,
aur main barf main apnay munh ke bal giri
aur footpath say takra kar behosh hogayi.
Yeh sab thora mushkil hai. Main jaanta hoon.
Mujhay mushkil ki aadat hai. Yeh kuch alag hi hai.
Aisa hona zaroori nahin.
Main nay 5 hafton say Black Canary hona chhor diya.
Main sach main apni zindagi say mushkilaat ko khatam karna chaahti hoon.
Sirf itnay waqt tak ke tum isay jeena naa bhool jaao.
Sorry.
Aik khabri ka message hai.
Mera agla shikaar nikal raha hai.
Fikar mat karna.
Main usay maaroonga nahin.
Bas usay tab laana jab meri duty naa ho.
Theek hai? Kyunkay unn sab ki wajaah say, meri kalaahiyon main dard horaha hai.
Qalm?
Main hamesha tum par bharosa kar sakta hoon.
Tou, Quentin nay mujhay achi khabar bataayi.
-Tum hamaaray saath waapis aagayi ho? -Haan, aagayi hoon.
Aur tum iss baat ko lekar khush ho?
Bas mujhay afsos hai ke main tumhaari aur madad nahin kar sakti...
ya team ki, ya team ki kami main.
Khair hai.
Main bas jaanti hoon ke tumhein abhi aadmiyon ki zaroorat hai...
aur main bas abhi tayyaar nahin hoon.
Thea, tum hamesha meri Speedy rahogi.
Chaahay tum teer kamaan istimaal karo ya nahin.
Haan.
-Mil gaya. -Kahaan?
Uss ki gaari Adams Heights ke aik godaam ke baahir khari hai.
-Lagta hai ke woh akaila hai. -Aur woh nahin jaanta ke hamein pata hai.
Acha, mujhay andar jaanay ka raasta bataao.
Oliver, agar tum nay aisa kiya, tou tum akailay andar jaaogay.
Hamein jagaah ko daikhnay dou, thori tehqeeqaat karnay dou.
Hamaaray paas achaanak say jaanay ka mauqa hai.
Hum iss mauqay ko zaaya nahin kar saktay.
-Suno, Ollie. -Haan?
Usay daikh laina.
Overwatch, main east sector main hoon.
Kahaan jaaoon?
Acha, tum asal manzil par jaa rahay ho.
Woh hi teen log, woh wahaan kuch dair say hain.
Kaafi imkaanaat hain ke woh hamaara target hai.
Mujhay thori besabri mehsoos horahi hai, Miss Lance.
Kya tum wazaahat karna pasand karogi?
Main besabar nahin hoon. Mujhay chirr charh rahi hai.
Hamaaray paas numbers hain.
Hum Bertinellis say bandargaah kyun nahin lerahay?
Aray, nahin.
-Bilkul bhi besabar nahin. -Mr Sheck.
Jalay pe namak daalnay ki zaroorat nahin.
Meray khayaal say, jald baazi karna aasaan tou hota hai
lekin uss main bohot maslay masaael paida hotay hain.
Mujhay har cheez kisi garbar ke baghair karna pasand hai.
Batangar machaanay ke bajaaye, soch bichaar.
Aap nay khud ko kuch nayi chaalein sikhaayi hain.
Ab aur khail nahin.
Overwatch, target meray saamnay hai.
Yeh kuch ziyaada hi buri khabar hai.
Arrow, tumhaaray paas kuch log aanay waalay hain.
Oliver?
Overwatch, copy kartay hain?
Afsos ki baat hai, Miss Smoak aap ko nahin sunn sakti.
Meray paas bhi kuch chaalein hain, Mr Queen.
Aur meray paas dost hain.
Hello, Kapiushon.
Tumhaari chhutiyaan kaisi guzri?
Mazaahiya baat hai ke tum nay uss ka zikar kiya.
Lagta hai ke hamein dair say Christmas ka tauhfa mil raha hai.
Main nay sirf mujrimon ko apna nishaana banaaya tha.
Mujhay laga ke tumhein pata hoga ke vigilantes, mujrim hi hain, Mr Mayor.
Aap daikheingay ke main khail nahin khailta, Mr Queen.
-Lekin main jeetta zaroor hoon. -Bohot hogaya.
Main bezaar aagayi hoon har kisi say ke mauqa milnay par isay maartay nahin.
Usay jaanay dou.
Pata hai, aik aqalmand aadmi honay ke hisaab say...
yeh bewaqoofaana kaam kiya.
Oliver Queen ki maut ka aik waqt aur jagaah muqarar hai.
Yeh, woh nahin hai.
Tou Cayden James ke paas, sirf Laurel nahin,
balkay uss ke saath dou alag mujrimaana idaaray hain?
Aur aik paagal qaatil, jisay hum dou saalon say, pakar nahin sakay.
Oliver.
Agar Cayden James ke paas apnay khud ke saathi hain...
shaayed hamein maidaan main logon ki ginti baraabar karni chaahiye.
Hum Curtis, Rene aur Dinah ko waapis nahin bula rahay.
Mujhay unn par bharosa nahin ke woh hamein mushkil main nahin daaleingay.
Cayden James nay tumsay kaha tha ke woh is sheher ko tabah hotay daikhna chaahta hai.
Abhi anaa ka waqt nahin hai, yaar.
Yeh anaa nahin hai.
John, tum say behtar koi nahin jaanta...
ke aap unn logon ke saath nahin jaatay jin par aap bharosa nahin kar saktay.
Acha, phir, bilkul bhi naa jaanay ke baaray main kya khayaal hai?
Unhein jaanna hoga ke kya chal raha hai.
Dinah ka apnay ex ke baaray main sach jaannay ka haq hai.
Main maanta hoon.
Tou hum unhein maaloomaat deingay, lekin uss ke ilaawah kuch nahin.
Kya woh aik botal hai?
Badtar. Shaayed.
Tasweer ka album.
Acha, tum pakka bohot buray haal main ho, Quentin.
Meray khayaal say hamein tumhaaray sponsor ko call karni chaahiye.
Haan, shaayed woh mujh main thori aqqal daalday.
Acha, main 6 maheenon say coma main thi
tou kyun naa tum mujhay thori bohot baatein bataao?
Pata hai, pichhlay maheenay, jab mujhay aghwa kiya gaya tha?
Tumhein pata hai, uss nay mujhay jaanay diya tha.
Main nay uss main jo daikha, woh mujhay yahaan dikhta hai.
Daikho, mera matlab hai,
har koi, Ra's Al Ghul bhi kuch lamhon main naik tha...
Haan.
Daikho, main yeh nahin keh rahi ke yeh waali Laurel itni buri hai...
Main bas sochta hi jaa raha hoon
ke agar main nay uss ka saath chhordiya, usay kisi tarah ki sanki samajh kar...
Aur main yeh jaanta hoon...
Yeh paagalpan lagta hai.
Lekin agar koi tareeqa hai usay samjhaanay ka,
aur main woh mauqa jaanay daita hoon,
tou aisa hoga jaisay usay dobaara martay huay daikhna.
Tum meray liye baap jaisay ho, jaantay ho?
Agar tum nay yeh raasta chuna, Quentin, tou tum maaray jaasaktay ho.
Agar tumhein koi farq nahin parta ke tumhaaray saath kya hota hai...
apni doosri baiti ke baaray main sochna mat bhoolna.
-Hey. -Hey.
Hum say milnay keliye shukriya.
Haan, mujhay maqsad samajh tou nahin aata. Hum khail say baahir hain.
Jahan tak mera khayaal hai Cayden James ko iss sab say koi farq nahin parta.
Cayden nay Laurel say, bunker main camera lagwaaya tha.
Hum sab khatray main hain.
Tum logon ko iss baaray main kab say pata hai?
24 ghanton say.
Tum logon ko pooray aik din say pata tha ke hamaara raaz faash hogaya hai,
aur tum log hamein ab bata rahay ho?
Daikho, hamein laga tha ke hamaari maaloomaat pakki hai.
Aur phir hamein pata chala ke Laurel woh akaili nahin
jo uss ke saath shaamil hai.
Woh Bratva aur Ricardo Diaz ke saath kaam kar raha hai.
Sheher ko jis ki zaroorat hai.
Uss ke groh main sirf woh nahin hai.
Dinah...
Vincent bhi unn ke saath kaam kar raha hai.
Nahin, nahin. Yeh paagalon waali baat hai. Bilkul paagalon waali.
Vince, mujrimon ka shikaar karta hai, unn ke saath kaam nahin.
Oliver nay usay James aur baaqi sab ke saath daikha tha.
Main maazrat chaahungi agar main Oliver ke munh say kahi baat aise hi naa maan loon.
Mera matlab hai, hum par nigraani rakhna...
lagta hai jaisay woh aur Cayden James kaafi aik say hain.
Rene, woh hum nay, team ki behtri keliye kiya tha.
Kya tum raat ko yeh soch kar sotay ho, John?
Hamaari security main aik asal rukaawat aagayi hai.
Tum logon nay Oliver ka saath chhor diya.
Tum log abbu say naaraaz nahin reh saktay kyunkay unhon nay tumhaari diary parhli
aur tum log waqt ke baad baahir rehlou.
Sab aisay nahin chalta.
Main ab thak chuka hoon, tumhaaray mujh say iss andaaz main baat karnay say
jaisay main nay jo kiya woh main nay baghair sochay samjhay kiya ho.
Main nay woh apni baiti keliye kiya tha.
Aur tumhaaray faislay nay, poori team ko khatray main daaldiya, Rene.
Meray khayaal say hamein dikh gaya ke tum hamaaray saath ho ya nahin.
-Dinah. -Tum kahaan jaa rahi ho, Dinah?
Baahir. Main yahaan baith kar
tum dono ko khud ke ilaawah sab pe ungli uthaatay huay nahin daikhoongi.
Hato ya main tumhein hata doonga, hoodie.
Ruk jaao. Yeh mera dost hai.
Balkay jaan pehchaan waala kehlou.
Kaarobaari saathi? Tumhein kya chaahiye?
Tum kahin jaa rahay ho?
Mujhay aaj raat meri baiti ke kamray ke andar say aik text aaya.
Cayden James, woh bandargaah lesakta hai.
Tum darr kar bhaag rahay ho.
Main apni bacchi keliye kahin bhi bhaagnay ko tayyaar hoon, acha?
Jab tak James aur uss ka amla khula ghoom raha hoga,
woh kabhi mehfooz nahin hogi.
Naa ke tum.
-Lekin? -Lekin main unhein rok sakta hoon.
Tumhaari madad say.
Meri baat suno, main jo kehta hoon tum woh karo...
Hum Cayden James ko khatam kar saktay hain.
Mujhay itni khushi hai ke tum mujh say dobaara milna chaahti thi.
Cayden James.
-Tum samajhti nahin. -Jhootay, kuttay ke bacchay.
Tum sirf uss keliye meray qareeb aarahay thay.
Dinah, kya hum iss baaray main kahin aur baat kar saktay hain?
Bohot acha idea hai, Vince.
Police station main tumhaaray liye bohot acha kamra hai.
Bohot hi acha tehqeeqaat ka kamra.
Main tumhein yeh nahin karnay desakta.
Mujhay tumhein usi waqt giriftaar kar lena chaahiye tha,
jab tum meri zindagi main waapis aaye thay.
Mujhay maaf kardou.
Hathiyaar tayyaar hain.
Meray bhi.
Oliver. Tumhein poora bharosa hai?
Tumhein nahin lagta.
Agar hum yeh kartay hain, Cayden James apna poora groh yahaan laayega.
Aur?
Aur Cayden har kisi ko laayega, Oliver.
Main 100 feesad ke qareeb tak nahin.
Lekin daikho, baaqi team...
-Baaqi koi team nahin hai. -Oliver, hamein unn ki madad chaahiye.
Tumhein sirf poochhna hoga.
Hamein unn par bharosa karna hoga aur hum aisa nahin kar saktay.
Nahin kar saktay, John. Hum yeh baat kar chukay hain.
Main jaanta hoon. Lekin hum doosri cheezon say bhi guzar chukay hain.
Jaisay tum aur League of Assassins, main, meray raaz ke saath.
Oliver, sab say achhay saath ki bunyaad maafi hoti hai, yaar.
Koi yeh baat, tum say aur mujh say behtar nahin jaanta.
Mujhay apnay baitay ke saamnay giriftaar kiya gaya tha.
Hathkariyon main lejaaya gaya tha, Rene ki wajaah say.
Mujhay nahin pata ke main usay kaisay maaf karoon.
Main nay koshish ki.
John, ziyaada zaroori baat, Cayden James ki kya chaal hai?
Hamein nahin pata.
Usay maheenon say hamaari shanaakht maaloom hai.
Uss nay hamaara bhaanda nahin phora. Kyun?
Yeh tumhaaray, meray aur Felicity say shuru hua tha.
Hamaaray saamnay jo bhi museebat aayegi, hum usay sambhaal leingay.
Mujhay yaqeen hai.
Kya tum sach main puraana crogurt khaa rahay ho?
Chup karo. Tumhaara puraana, mera mazedaar hai.
-Zoe kaisi hai? -Pata nahin.
Main bas chaahta hoon ke usay lagay ke sab kuch waapis sahi hogaya hai.
Main umeed karta hoon ke hogaya ho.
Acha hoga, agar DA ke paas jo bhi hai, tum usay delete kardou.
Hamein abhi abhi pata chala hai ke Cayden James nay bunker ko
kuch maheenon say bug kiya hua tha.
Tou shaayed hamein iss tarah ki
mujrimaana cheezein zor say bolnay say guraiz karna chaahiye.
Acha, acha, sorry. Mujhay bas fikar horahi hai.
Main jaanta hoon.
Badqismati say, unn ke paas inn saari files ka backup hai.
Balkay badtar, unn ke records main hai ke unn ke paas hardcopies bhi hain.
Abay yaar.
Haan. Nahin lekin main system main hoon. Main koshish kar raha hoon...
-Aray. -Aray kya?
Meray khayaal say mujhay kuch mila hai. Haan.
Aik record hai ke Watson ko kaisay pata chala ke tum Wild Dog ho.
Aik audio recording hai.
Tum wohi soch rahay ho, jo main soch raha hoon?
Yeh tou tum jo soch rahay ho, uss pe hai.
Ke Cayden James nay bunker say aik audio file, FBI ko bhejdi.
Kya tum yeh hi soch rahay ho? Tum yeh hi soch rahay ho na?
-Haan. -Acha, hum aik hi cheez soch rahay hain.
Tum darwaaza khatkhataati nahin?
Tum darwaazay band nahin kartay?
Lagta hai jaisay tum larr ke aayi ho.
Tum larr ke hi aayi ho.
-Kis ke saath? -Vince.
Main nay uss say saaf saaf sawaal poochha. Woh yeh karke bhaag gaya.
Sunn kar afsos hua, Dinah.
Meri ghalti thi ke main nay uss par yaqeen bhi kiya.
Aur usay saamnay say sab poochha,
main yeh haqeeqat saamnay lay aayi
ke hum Cayden James aur uss ke baaray main jaantay hain.
Woh bhi meri hi ghalti thi. Sorry.
Curtis aur main James ki aur bunker main bug ki hi baat kar rahay thay.
Haan aur kaisay, hosakta hai ke uss wajaah say Rene maslay main para ho.
Tumhein lagta hai Cayden ne Samanda Watson ki uss ke case main madad ki?
-Yeh hamaara tukka hai. -Kaafi acha hai waisay.
Agar Cayden ke paas hamaari audio aur video thi, khaas kar ke Oliver ki,
woh sirf Rene ko kyun phasaayega?
Baat samajh aati hai ke woh sab say haseen aur khoobsoorat ke peechhay gaya.
Shaayed jab Oliver aakhir kaar Cayden James ka kaam tamaam karta hai,
hamein uss ke master plan ki tafseelaat samajh aajaayeingi.
Yeh kyun farz kar rahay ho ke hum Oliver ka intizaar kareingay?
Hum yahaan kya kareingay?
Baith kar, intizaar kareingay daikhnay keliye ke aagay kya hota hai?
Yeh kaho ke umeed kareingay ke aagay sab hojaayegay.
Tum log sach main yeh soch rahay ho?
Cayden James aur uss ke saathiyon ka kaam tamaam karnay ke baaray main?
Main nay aik dafa Vince ko bhaagnay diya, main woh ghalti dobaara nahin karoongi.
Aur mujhay uss kuttay ke bacchay say intiqaam laina hoga.
Agar main sahi samajh raha hoon,
tou hum apni khud ki team banaayeingay, hai na?
Haan.
Kya chal raha hai?
Bertinelli ke laptop say dhair saaray signals.
Woh Red Lions ko laa rahay hain.
The Red Lions. Chechnyan death squad.
Bertinelli, laray baghair, bandargaah ko dainay waala nahin.
Main soch rahi hoon ke Cayden James ke dushman
mera pasandeedaah death squad hai.
The Red Lions nay Kizlyar main aik ilaaqay ko khaali kiya tha.
Uss zameen ko banjar kardiya tha.
Hum James ke aadmiyon aur unn ka aamna saamna nahin honay desaktay.
Khoon kharaaba, bandargaah ko tabaah kardega.
Bertinelli aur Red Lions kahaan hain?
5th and Brockton pe storage facility main.
Bertinelli ki ijaazat ke baghair hum bandargaah pe qabza kar saktay hain
lekin iss sheher main bohot khilaari hain.
Meray khayaal say jab tum maalik ban jaao, tumhein misaal qaaem karni chaahiye.
Main pehlay say maalik hoon, Miss Lance.
Uss ki laash ko aik paighaam ki tarah istimaal karnay ki aur bhi wajaah hai.
Main tumhaari baat say muttafiq hoon.
Mr Bertinelli ke paas uss ki fauj hai. Unhein hamaari fauj say milna chaahiye.
-Tumhein lagta hai Bertinelli aayega? -Behtari isi main hogi.
Woh aayega.
Chalo yeh kaam khatam karein.
Agar Keyhole satellite imagery kisi kaam ki hai
tou lagta hai ke Cayden James jaal main phans gaya.
Jaao, jaao!
Mazaahiya baat hai!
Tum log Chechnyan death squad ki tarah nahin dikh rahay!
Ricardo Diaz hai, lekin Cayden James nahin.
Chalega.
Aray nahin, aik bohot bara masla hai.
Oliver, wahaan say niklo!
Fauj ko bhaijo!
Tou yeh Halo ke muqaablay kaisa hai?
Bayhadh behtar.
Haar maan lou, Oliver.
Tumhaaray paas aadmiyon ki taadaad kaafi kam hai.
Abay yaar.
Bas. Iss circus say baahir niklo.
Acha. Acha.
Jaldi mat jaao.
Anjaam hi sab say acha hota hai.
Main maayoos hua, Mr. Bertinelli. Sach main.
Lekin main ghair maaqool nahin.
Tumhaaray aadmiyon ka dou main say aik anjaam hosakta hai.
Faisla tumhaara hai.
Mujhay maaf kardena, bacchay.
Mr Bertinelli...
Khair hai. Sukoon rakho, acha? Bandargaah lelou bas.
Shukriya.
Haalaankay tum nay aaj shaam mujhay dhoka daina chuna...
lekin aakhir main tum nay sahi faisla kiya.
Isliye main tumhaari baiti ko marwaaonga nahin.
Mera khayaal hai ke tum iss laash ka sab say behtreen istimaal karogi.
Tum nay kya kaha tha?
Paighaam bhaijnay keliye.
Tum apnay naye debugged
jurm say larnay ke bunker main waapis aakar khush nahin ho?
Cayden James faraar hogaya.
Har koi faraar hogaya.
Tum nay woh film "Bull Durham" daikhi hai?
Meri ammi mujhay har waqt woh film dikhaati thi.
Mera matlab hai, woh sab say achi baseball ki movie hai.
Lekin woh kehti thi ke Susan Sarandon unn ki khayaali life coach hain.
Uss film main aik jumla hai jahaan...
woh kehti hain...
"Kabhi kabhaar aap jeettay hain, kabhi kabhaar aap haartay hain...
aur kabhi kabhaar baarish hoti hai."
Tum mausam par qaabu nahin kar saktay.
Tum Bertinelli ke tumhein dhokay dainay par qaabu nahin kar saktay thay.
Pata hai, main aur kis cheez pe qaabu nahin kar sakta?
Unn ki taadaad ka faida.
Main wahaan uss groh ke khilaaf akaila nahin jaa sakta.
Yeh aqalmandi ki baat nahin hai.
Main yeh ghalti dobaara nahin karoonga.
Main sirf kehna chaahta hoon ke kam az kam mera khayaal hao
ke yeh acha hai ke hum sab dobaara aik kamray main saath hain.
Bharosa aur maafi.
Pichhlay kuch hafton say, mujhay yeh baatein samajhnay main
kaafi mushkil horahi thi.
Meray khayaal say...
hum sab ko horahi thi.
Rene, aik baap ke taur pe main samjhta hun ke tum nay jo kiya woh kyun kiya.
Main yeh bhi samajhta hoon...
ke tum mujhay apnay baitay say duur kar saktay ho.
Main nay woh baat sochi...
aur main ghussa hogaya.
Tum teenon ki nigraani karna, hum teenon ka faisla tha.
Main uss keliye zimmedaari laita hoon.
Woh, koi shak hi nahin...
bharosa torna tha.
Lekin team ko Vince ke baaray main jhoot bolna bhi aisa hi tha.
Aur main ilzaam lagaanay ki koshish nahin kar raha, Dinah.
Main sirf itna kehnay ki koshish kar raha hoon ke yahan har koi qusoorwaar hai.
Lekin hamaaray paas naaraazgi aur tauhmat lagaanay ka waqt bilkul nahin.
Sheher ko jo khatra hai usay daikhtay huay tou bilkul bhi nahin.
Tou? Tum logon ka kya khayaal hai?
Sab bhulaadein?
Sab bhulaadou.
Cheezein waisi hojaayein jaisi pehlay thi?
Haan.
Mujhay nahin lagta main aisa kar sakta hoon.
Tum teenon nay jo kiya uss ke baad tou nahin.
Iss sheher ko hamaari zaroorat hai.
Aur hum yeh jaantay hain aur hum zimmedaari say peechhay nahin hatt rahay.
Hum nay apnay raastay jaanay ka faisla kiya hai.
-Aik minute. -Nahin, nahin, suntay...
Nahin, nahin, nahin.
Cayden James yeh hi chaahta hai.
Cayden nay yeh nahin kiya, Felicity.
Uss nay badaitamaadi ka maahol nahin banaaya.
Aik aisi team, jahaan team ke kuch logon ke saath alag bartaao ho.
Cayden James, dosti ka hukum karke...
apnay usoolon ke hisaab say nahin chala.
Main isliye aaya tha kyunkay main aik asli team ka hissa hona chaahta hoon.
Samajh gaya.
Qismat tum teenon ka saath day.
Aur main yeh dil say keh raha hoon.
Cayden, Anatoly, Diaz, Black Siren, Vigilante waghaira ke saath,
yeh log khatarnaak hain.
Tou tum logon ka jo bhi plan hai, tum log jo bhi karnay waalay ho...
qismat tumhaara saath day.
Chalo chalein.
Main nay shaayed chip ke maslay ko suljha liya hai.
Main umeed karta hoon ke iss say tumhaari madad hojaaye.
Dil say.
Yeh kya...
Mujhay umeed hai ke tumhein bura nahin laga.
Mujhay yeh apni tasweeron main mili
aur main nay socha ke hum inhein tumhaaray album main daal saktay hain.
Aray, bohot shukriya.
-Yeh meri maafi hai. -Kis liye?
Tum sahi thi.
Daikho, Malcolm bhi itna hi bura tha jitni abhi Laurel hai...
phir aakhir main woh...
nahin tha.
Woh badal gaya.
Aur Laurel bhi badal sakti hai.
Mujhay koi haq nahin tha ke main tum say kahoon ke woh badal nahin sakti.
Sahi.
Main aisa kaisay karoonga?
Main madad kar sakti hoon.
Aur...
Pata nahin. Shaayed saath...
hum usay apni baat samjha saktay hain.
Haan.
Jab tum nay kaha tha ke tumhaaray paas hamein dikhaanay keliye kuch hai,
tum nay nahin socha ke lights kaam aati?
Aik second, yaar.
Sab zaahir karnay ke baaray main hai.
Kaisi dikh rahi hai?
Koi jagaah.
Nahin, yeh hamaara naya bunker hai.
Helix yahaan kaam kartay thay,
lekin woh ab isay istimaal tou nahin kar rahay. Tou...
Curtis, yeh kamaal ka hai.
Sach main, shaabaash.
Mujhay khushi hai ke tum logon ko pasand aayi.
Ab, main raaye doonga ke iss ki aadat mat daalna
yeh daikhtay huay ke mera wazan kam hai
lekin jashn tou banta hai.
Mujhay khushi hai ke mujhay aisay saathi milay,
jin par main bharosa kar sakti hoon.
Yeh hui naa baat.
Mujhay fikar horahi hai.
Aur yeh ehsaas mujh par jajta nahin.
Jaisa tum chaahtay thay, hamein bandargaah mil gayi.
Sorry agar main nay apni baat saaf nahin bataayi,
meri fikar tumhaaray mutaaliq hai.
Tumhaaray Miss Drake say taaluq say mujhay fikar naa hoti...
agar iss security footage say...
yeh naa lagta ke woh hamaaray taaluq ke baaray main jaanti hai.
Fikar mat karo.
Main Dinah ko daikh loonga.
Mujhay usay sambhaalna achhay say aata hai.
Acha.
Nayi chip lagaadi hai.
Sirf aik second.
Koi farq nahin lag raha.
Aik minute lagta hai.
Ya nahin.
Kaam kar gaya?
Lagta hai ke hamaaray paas aadmi itnay kam nahin, jitna hum nay socha tha.
Haan.